Novdak masjidi. Novdak jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Parkent tumanida joylashgan boʻlib, tumanning masjid va madrasalar tarkibiga kiradi. Joylashuvi va faoliyati. Novdak jome masjidi Toshkent viloyati hududidagi Parkent tumani, Beshqizilsoy qishloq fuqarolar yigʻiniga qarashli boʻlgan Novdak mahalla fuqarolar yigʻini Beshqizilsoy koʻchasida joylashgan. Ushbu jome masjid 1 gektar hududda joylashgan boʻlib 1500 kishiga yaqin boʻlgan namozxonlarga moʻljallangan xonaqoh, tahoratxona, avtoturargoh, ziyoratchilar uchun maxsus alohida xonalar barpo etilgan. Mazkur masjidga Beshqizilsoy qishloq fuqarolar yigʻini, Novdak mahalla fuqarolar yigʻini, Nomdanak mahalla fuqarolar yigʻini, Ustalar mahalla fuqarolar yigʻini, Nurafshon mahalla fuqarolar yigʻini, Beshterak mahalla fuqarolar yigʻini, Ramazon mahalla fuqarolar yigʻini, Saxoba mahalla fuqarolar yigʻini, Birlik mahalla fuqarolar yigʻini, Alisher Navoiy mahalla fuqarolar yigʻini, Gulobod mahalla fuqarolar yigʻini, Polvonov mahalla fuqarolar yigʻini, Karim buva mahalla fuqarolar yigʻini, Anorzor mahalla fuqarolar yigʻini, Arslon ota mahalla fuqarolar yigʻini, Boʻston mahalla fuqarolar yigʻini, Sh. Rashidov mahalla fuqarolar yigʻini, Bobur mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Abduhamidxoʻja domla Dadayev hisoblanadi. Tarixi. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1998-yil 11-dekabr kuni oʻtkazlib, uning ustavi Toshkent viloyat adliya boshqarmasida roʻyxatga olingan. Mazkur masjid 2019-yilda mahalliy aholi vakillari, hamda, homiylar tomonidan qayta taʼrlandi. Yangi masjid binosi islom meʼmorchiligi asosida bezatilgan boʻlib, devorlariga turli arab tilida oyat va suralar bitilgan.